Ժ.ՇԻՐԱԿ - Լավատես լինելու նաեւ երկրորդ պատճառ կա: Այն է` տնտեսական աճը Հայաստանում շատ ուժեղ տեմպերով է առաջ գնում: Իհարկե, այն հիմնված է տնտեսական զարգացման վրա, բայց հիմնված է նաեւ հայ ժողովրդի հատուկ տաղանդի, երիտասարդության, փորձի եւ իր ժողովրդի հզորության վրա: Եւ եթե այս տնտեսական զարգացումը, աճն առաջ գնա, ուրեմն փոխհարաբերությունները աշխարհի եւ հատկապես ֆրանսիայի հետ կարող են էլ ավելի զարգանալ: Այսօր դրանք կարեւոր են եւ զարգանում են փոխվստահության մթնոլորտում: Պետք է իմանալ, որ այսօր ներդրողները վստահում են Հայաստանին, նրա տնտեսությանը եւ դա նրանց քաջալերում է շարունակել գործը: